Document ID: /roh_data/filtered/fineweb-2-filterrobots_roh.jsonl.gz/28454

Ord la Tirchia - Repatrià trais Svizzers suspectads dal SI
Trais Svizzers suspectads dad avair sustegnì la milissa terroristica SI èn vegnids manads enavos da la Tirchia en Svizra. La procura publica federala ha confermà il repatriament, ha dentant accentuà ch'i na sa tractia betg da cumbattants dal Stadi Islamic.
Las persunas n'erian er betg en il territori dal Stadi Islamic. - En Svizra datti radund 60 fin 70 proceduras penalas cunter simpatisants da terror, che han tranter auter fatg propaganda en l'internet per organisaziuns terroristicas.
Igl è l'emprima giada che la Svizra prenda enavos persunas suspectadas d'esser simpatisants dal Stadi Islamic.